As **trombospondinas** son unha familia de glicoproteínas segregadas con funcións antianxioxénicas. Debido ao seu papel dinámico na matriz extracelular son consideradas proteínas matricelulares. O primeiro membro da familia, a trombospondina 1, descubriuno en 1971 Nancy L. Baenziger.

Tipos
-----

As trombospondinas (TSP) son unha familia de proteínas multifuncionais. A familia consta das trombospondinas 1 á 5 e pode dividirse en dous subgrupos: A, que contén TSP-1 e TSP-2, e B, que contén TSP-3, -4 e -5 (tamén designada proteína oligomérica da cartilaxe ou COMP). A TSP-1 e -2 son homotrímeros, que constan de tres subunidades idénticas, mentres que TSP-3, -4 e -5 son homopentámeros.

A TSP-1 e a TSP-2 prodúcenas os astrocitos inmaturos durante o desenvolvemento cerebral, o cal promove o desenvolvemento de novas sinapses.

### Trombospondina 1

A trombospondina 1 (TSP-1) está codificada polo xene THBS1 (ou TSP-1). Foi illada por primeira vez de plaquetas que foran estimuladas con trombina, polo que foi designada 'proteína sensible á trombina'. Desde o seu primeiro recoñecemento, atopáronse funcións da TSP-1 en moitos procesos biolóxicos, como a anxioxénese, apoptose, activación do TGF-beta e regulación inmune. Por tanto, a TSP-1 considérase unha proteína multifuncional.

O TSP-1 ten múltiples receptores, entre os que hai que salientar CD36, CD47 e as integrinas.

O TSP-1 é un antianxioxénico, que inhibe a proliferación e migración de células endoteliais por interaccións co CD36 expresado na superficie destas células. Os péptidos inhibitorios e fragmentos de TSP-1 únense a CD36, o que causa a expresión do ligando de FAS (FasL), que activa o seu receptor específico e moi común, Fas. Isto orixina a activación de caspases e a apoptose da célula. Como os tumores que sobreexpresan TSP-1 crecen normalmente lentamente, mostran menos anxioxénese e teñen poucas metástases, a TSP-1 é unha diana atractiva para o tratamento do cancro. Como a TSP-1 é extremadamente grande (~120 kDa por monómero), e non é moi abondosa nin exerce múltiples accións, a súa utilidade clínica é cuestionable. Porén, están sendo comprobadas moléculas pequenas baseadas nunha secuencia de péptido que se une a CD36 desde a TSP-1. Un análogo, ABT-510, mostra unha actividade proapoptótica potente en células cultivadas, mentres que clinicamente é ben tolerada con beneficios terapéuticos contra varios cancros. ABT-510 está sendo avaliada en ensaios clínicos en fase II para o tratamento de varios tipos de cancro.

Proteínas humanas que conteñen este dominio
-------------------------------------------

ADAMTS1; ADAMTS10; ADAMTS12; ADAMTS13; ADAMTS14; ADAMTS15; ADAMTS16; ADAMTS17;
ADAMTS18; ADAMTS19; ADAMTS2; ADAMTS20; ADAMTS3; ADAMTS4; ADAMTS5; ADAMTS6;
ADAMTS7; ADAMTS8; ADAMTS9; ADAMTSL1; ADAMTSL2; ADAMTSL3; ADAMTSL4; ADAMTSL5;
BAI1; BAI2; BAI3; C6; C7; C8A; C8B; C9;
C9orf8; C9orf94; CFP; CILP; CILP2; CTGF; CYR61; HMCN1;
LIBC; NOV; PAPLN; RSPO1; RSPO3; SEMA5A; SEMA5B; SPON1;
SPON2; SSPO; THBS1; THBS2; THSD1; THSD3; THSD7A; THSD7B;
UNC5A; UNC5B; UNC5C; UNC5D; WISP1; WISP2; WISP3;

Notas
-----

1. ↑  Morris, Aaron H.; Kyriakides, Themis R. (July 2014). "Matricellular proteins and biomaterials". *Matrix Biology* **37**: 183–191. PMC 4167162. PMID 24657843. doi:10.1016/j.matbio.2014.03.002.
2. 1 2  Baenziger NL, Brodie GN, Majerus PW (January 1971). "A Thrombin-Sensitive Protein of Human Platelet Membranes". *Proc. Natl. Acad. Sci. U.S.A.* **68** (1): 240–3. PMC 391203. PMID 5276296. doi:10.1073/pnas.68.1.240.
3. ↑  Christopherson KS; Ullian EM; Stokes CC; Mullowney CE; Hell JW; Agah A; Lawler J; Mosher DF; Bornstein P; Barres BA. (2005). "Thrombospondins are astrocyte-secreted proteins that promote CNS synaptogenesis". *Cell* **120** (3): 421–33. PMID 15707899. doi:10.1016/j.cell.2004.12.020.
4. ↑  Haviv F, Bradley MF, Kalvin DM, et al. (April 2005). "Thrombospondin-1 mimetic peptide inhibitors of angiogenesis and tumor growth: design, synthesis, and optimization of pharmacokinetics and biological activities". *Journal of Medicinal Chemistry* **48** (8): 2838–46. PMID 15828822. doi:10.1021/jm0401560.
5. ↑  Sorbera LA, Bayes M (2005). "ABT-510: oncolytic angiogenesis inhibitor". *Drugs of the future* (Prous Science) **30** (11): 1081–6. doi:10.1358/dof.2005.030.11.949588.

Véxase tamén
------------

### Ligazóns externas

* Thrombospondins *Medical Subject Headings* (MeSH) na Biblioteca Nacional de Medicina dos EUA.
* *THBS1*, *THBS2*, *THBS3*, *THBS4*, *COMP* (tamén coñecidas como "THBS5")

|  |  |
| --- | --- |
| Control de autoridades | 
* Wd: Q419341
* JSTOR: thrombospondins
* MAG: 167814343

 |

|  |  |
| --- | --- |
| Identificadores | 
* MeSH: D019699
* MeSH: D12.776.395.550.895
* Pfam: PF00090

 |